Da Franz Xaver Gruber hod ob 1807 de Schtö ois Lehra in Andoaf ghobd. Danem woa aa vo 1816 bis 1829 nu da Oaganist in da Oberndorfer Kiacha. Da Joseph Franciscus Mohr is 1817 ois Aushüf (Vikar) in de söwe Pfoarei kema. Es woa a nodige Zeit, de napoleonischn Kriag woan grod eascht vuabei und de Leid hom zfü zan Schteam owa a zweng zan Lebm ghobt. Warums am heilign Obnd 1818 ned de Orgl gschpüd haum, des woaß ma Heid neamma. Owa ma vamuat, daß de Orgl hinich woa und natiali a koa Göd zan Reparian dogwest wa.